Asima Chatterjee

Cemegydd o India oedd yn arbenigo ar blanhigion meddyginiaethol oedd Asima Chatterjee (23 Medi 1917 – 22 Tachwedd 2006). Noted scientist Asima Chatterjee dies, Oneindia (22 Tachwedd 2006). Adalwyd ar 23 Medi 2017.

Ganwyd yn Calcutta, yn ferch i'r meddyg a'r botanegydd Indra Narayan Mukherjee. Enillodd ei gradd meistr ar bwnc cemeg organig o Brifysgol Calcutta ym 1938, a'i doethuriaeth ym 1944. Hi oedd y fenyw gyntaf i ennill doethuriaeth mewn gwyddoniaeth o unrhyw brifysgol yn India. Teithiodd i gyd-weithio ag academyddion eraill ym Mhrifysgol Wisconsin (1947), Athrofa Dechnegol Califfornia (1948–49), a Phrifysgol Zürich (1949–50).

Dychwelodd i Brifysgol Calcutta, ac ymchwiliodd i gemeg planhigion meddyginiaethol, yn enwedig alcaloidau a chwmarinau. Cafodd ei phenodi yn ddarllenydd yn yr adran gemeg bur ym 1954, ac ym 1962 hi oedd y fenyw gyntaf i'w phenodi i gadair wyddonol prifysgol yn India a hynny yn Athro Cemeg Khaira.

Llwyddodd i ddatblygu'r cyffur gwrth-epileptig, Ayush-56, o Marsilia minuta, a'r cyffur gwrth-malaria o Alstonia scholaris, Swrrtia chirata, Picrorphiza kurroa, a Ceasalpinna crista. Yn ystod ei gyrfa, cyhoeddodd tua 400 o erthyglau mewn cyfnodolion academaidd. S C Pakrashi, "Asima Chatterjee" yn Lilavati's Daughters (2008). Adalwyd ar 23 Medi 2017.

 Cyfeiriadau 

Categori:Cemegwyr o India
Categori:Genedigaethau 1917
Categori:Marwolaethau 2006
Categori:Pobl o Orllewin Bengal
Categori:Merched yr 20fed ganrif
Categori:Merched yr 21ain ganrif